Merdø fyrlykt

Merdø fyrlykt er en fredet fyrlykt som ligger på sørligste ende av øya Merdø i Arendal kommune i Agder fylke, like ved innseilingsfyrene Store og Lille Torungen som begge er fredet. Det fredede fyret Sandvikodden ligger også ganske nær i den samme innseilingen.

Merdø fyrlykt er et tidlig eksempel på lyktehus i støpejern. Lykta er et viktig element  i navigasjonssystemet som fører inn til byen.

Lykta er åttekantet med pyramideformet tak, den er hvitmalt med rødmalt tak og fundamentet er av naturstein. Lykta var oljedrevet frem til 1937 da den elektrifisert.

Fyrlykta ble opprettet i 1894 og var et av de første lyktehus av støpejern. Staten v/Kystverket eier fyrlykten og er også grunneier. I 2015 ble Merdø fyrlykt fredet ved forskrift.

Referanser

Eksterne lenker 
Kulturminnesøk.no

 Kulturminner i Arendal
 Arendals historie
 Fyrlykter